**Projektas**

|  |
| --- |
| PLUNGĖS RAJONO SAVIVALDYBĖS TARYBA |
| **SPRENDIMAS** |
| **DĖL MOKESČIŲ LENGVATŲ UŽDARAJAI AKCINEI BENDROVEI „LITSPRINGAS“, ĮSTEIGUSIAI NAUJAS DARBO VIETAS, SUTEIKIMO** |
| 2022 m. balandžio 28 d. Nr. T1- |
| Plungė |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos nekilnojamojo turto mokesčio įstatymo 7 straipsnio 5 dalimi, Lietuvos Respublikos Vyriausybės 2002 m. lapkričio 19 d. nutarimo Nr.1798 „Dėl nuomos mokesčio už valstybinę žemę“ 1.8 punktu, Plungės rajono savivaldybės tarybos 2017 m. gegužės 25 d. sprendimu Nr.T1-134 „Dėl Mokesčių lengvatų už sukurtas naujas darbo vietas teikimo tvarkos aprašo patvirtinimo“ ir, atsižvelgdama į uždarosios akcinės bendrovės „Litspringas“ 2022 m. kovo 15 d. raštą, Plungės rajono savivaldybės taryba n u s p r e n d ž i a :

Suteikti mokesčių lengvatas už įsteigtas ir vienerius metus išlaikytas 34 darbo vietas UAB „Litspringas“ ir atleisti bendrovę nuo 2021 metų nekilnojamojo turto mokesčio – 2 347 eurus ir žemės nuomos mokesčio – 1 053 eurus. Iš viso suteiktų mokesčių lengvatų suma – 3 400 eurų.

Savivaldybės meras

SUDERINTA:

Administracijos direktoriaus Mindaugas Kaunas

Juridinio ir personalo administravimo skyriaus vedėjas Vytautas Tumas

Kalbos tvarkytoja Simona Grigalauskaitė

Rengė Finansų ir biudžeto skyriaus vedėja Daiva Mažeikienė

**PLUNGĖS RAJONO SAVIVALDYBĖS ADMINISTRACIJOS**

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL MOKESČIŲ LENGVATŲ UŽDARAJAI AKCINEI BENDROVEI „LITSPRINGAS“, ĮSTEIGUSIAI NAUJAS DARBO VIETAS, SUTEIKIMO“**

2022 m. balandžio 6 d.

Plungė

**1. Parengto teisės akto projekto tikslai, uždaviniai, problemos esmė.**

Teikiamo sprendimo projekto tikslas – paskatinti UAB „Litspringas“ ir suteikti 2021 metų mokesčių lengvatas už įsteigtas ir vienerius metus išlaikytas 34 darbo vietas. Už vieną darbo vietą, pagal patvirtintą Tvarką, suteikiama 100 eurų mokesčių lengvata. UAB „Litspringas“ atleidžiamas nuo 2021 metų nekilnojamojo turto mokesčio – 2 347 eurai ir žemės nuomos mokesčio – 2 501,40 Eur. Bendrovei už įsteigtas darbo vietas suteikiama 2 347 eurai nekilnojamojo turto ir 1 053 eurai žemės nuomos mokesčių lengvatos, iš viso 3 400 eurų mokesčių lengvatų.

**2. Kaip šiuo metu yra sprendžiami projekte aptarti klausimai.**

Vadovaujamasi galiojančiais teisės aktais.

**3. Kodėl būtina priimti sprendimą, kokių pozityvių rezultatų laukiama.**

Vykdomas Plungės rajono savivaldybės tarybos 2017 m. gegužės 25 d. sprendimu Nr.T1-134 „Dėl Mokesčių lengvatų už sukurtas naujas darbo vietas teikimo tvarkos aprašo patvirtinimo“ ir, atsižvelgdama į UAB „Litspringas“ 2022 m. kovo 15 d. raštą

**4. Siūlomos teisinio reguliavimo nuostatos.**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos nekilnojamojo turto mokesčio įstatymo 7 straipsnio 5 dalimi, Lietuvos Respublikos Vyriausybės 2002 m. lapkričio 19 d. nutarimo Nr.1798 „Dėl nuomos mokesčio už valstybinę žemę“ 1.8 punktu.

**5. Pateikti skaičiavimus, išlaidų sąmatas, nurodyti finansavimo šaltinius.**

UAB „Litspringas“ įsteigė ir vienerius metus išlaikė 34 darbo vietas. Už vieną darbo vietą pagal patvirtintą Tvarką suteikiama 100 eurų mokesčių lengvata. Iš viso suteikiama 3 400 eurų mokesčių lengvatų.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos pasireiškimo tikimybės, priėmus šį sprendimą, nėra, vertinimas nėra reikalingas.

**8. Nurodyti, kieno iniciatyva sprendimo projektas yra parengtas.**

UAB „Litspringas“ 2022 m. kovo 15 d. prašymas.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

UAB „Litspringas“, Žemės ūkio skyriaus vedėjai Airidai Montvydienei.

**11. Kita svarbi informacija.** Nėra.

Rengėja Finansų ir biudžeto skyriaus vedėja Daiva Mažeikienė